Szpiny to je nojliczniejszo raja ze grōmady "Arachnida", mo uōna przez 40 tyś. gatōnkōw potajlowanych na 2 podraje a 106 familijōw. Szpiny żyjōm na lōńdzie a majōm ôd 0,5 mm do 12 cm cioła, rozstaw szłapōw poradzi dolyźć do 32 cm. Ôbycznie samice sōm srogsze kej samce. Bezma wszyjske gatōnki szpinōw majōm jad, nale ino ôd 3% ś nich moge uōn być szkodliwy do czowieka. Sōm drapieżnikōma. Szpiny poradzōm tkać łowne nece, we kere chytajōm furgajōnce ôwady coby je zeżryć. Niić ôd takigo neca jest fest wytrzimało a elastyczno, idzie ja bez rozerwanio rozćōngnōńć na aże 40%.